Alexa Internet
Alexa Internet, Inc. — ამერიკული კომპანია, დაარსებული კალიფორნიაში 1996 წელს. იგი განთქმულია საიტით, რომელზეც გროვდება საიტების ნახვადობის სტატისტიკა. Alexa არის Amazon.com-ის შვილობილი კომპანია. დაარსდა 1996 წელს როგორც დამოუკიდებელი კომპანია, ბრიუსტერ კეილისა და ბრიუს გილიატის მიერ, ხოლო 1999 წელს 250 მილიონი აშშ დოლარის სანაცვლოდ შეისყიდა Amazon-მა. Alexa-ს ხელსაწყოების პანელი (Alexa Toolbar) აგროვებს ინფორმაციას საიტების ნახვადობაზე და შემდეგ ახდენს პუბლიკაციას მისსავე საიტზე. კომპანიის შტაბ-ბინა მდებარეობს სან-ფრანცისკოში. 2015 წლიდან მოყოლებული, მის საიტს ყოველთვიურად დაახლოებით 6.5 მილიონი მომხმარებელი სტუმრობს. Alexa-ს 2017 წლის მონაცემებზე დაყრდნობით, ყველაზე მონახულებადია Google.com, მეორე ადგილს იკავებს Youtube.com, ხოლო მესამეს – Facebook.com.